Diari Oficial de la Generalitat Valenciana


Sumari del DOGV 2378, del 02-11-1994 (1994/832900)

ORDRE de 19 de setembre de 1994, del conseller de Sanitat i Consum, per.la qual convoca concurs de trasllats i concurs-oposició per a la provisió de llocs de treball vacants de metges d'equip mòbil del Centre de Transfusions de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2378

Data del DOGV
:   02-11-1994

Secció del DOGV
:   AUTORITATS I PERSONAL

Número del document
:   1994/832900


Data del document
:   19-09-1994

Organisme emissor
:   Conselleria de Sanitat i Consum

Tipus de document
:   Ordre

ORDRE de 19 de setembre de 1994, del conseller de Sanitat i Consum, per la qual convoca concurs de trasllats i concurs-oposició per a la provisió de llocs de treball vacants de metges d'equip mòbil del Centre de Transfusions de la Comunitat Valenciana. [94/7351]  
Vist el Decret 174/1985, el qual crea el Centre de Transfusions de la Comunitat Valenciana, i el Decret 81/1989, de 30 de maig, del Consell de la Generalitat Valenciana, el qual adscriu al Servei Valencià de Salut els serveis i les funcions del Centre de Transfusions de la Comunitat Valenciana.  
D'acord amb els sistemes i procediments establerts pel Reial Decret 50/1993, de 5 d'abril, del Consell de la Generalitat Valenciana (DOGV núm. 2003, de 14.04.93).  
I fent ús de la competència que m'atorga l'article segon del Decret 37/1994, de 21 de febrer, del Govern Valencià, el qual aprova el Reglament Orgànic i Funcional de la Conselleria de Sanitat i Consum (DOGV núm. 2717, d'01.03.94)  
En virtut de la competència que m'atorga l'article segon del Decret 37/1994, de 21 de febrer, del Govern Valencià, pel qual s'aprova el Reglament Orgànic i Funcional de la Conselleria de Sanitat i Consum (DOGV núm. 2217, de 1 de març de 1994), i oïdes les organitzacions sindicals amb representació en la Mesa Sectorial de Sanitat,  
ORDENE:  
Article primer  
Convocar concurs de trasllats per a la provisió de tres llocs de treball vacants de metges d'equip mòbil del Centre de Transfusions de la Comunitat Valenciana, òrgan dependent de la Conselleria de Sanitat i Consum.  
Els llocs de treball vacants oferts són els especificats a l'annex II. Transcorregut el termini de presentació de sol·licituds no se n'admetran modificacions de les presentades ni la retirada del concurs.  
El reingrés al servei actiu del personal que no tinga reservat el lloc de treball es farà mitjançant la seua participació en la convocatòria del concurs de trasllats, sempre que tinga els requisits legals i reglamentaris.  
Les destinacions adjudicades pel concurs de trasllats seran irrenunciables.  
Article segon  
Convocar concurs-oposició per a la provisió de 4 llocs de treball vacants de la categoria de metge d'equip mòbil del Centre de Transfusions de la Comunitat Valenciana, òrgan dependent de la Conselleria de Sanitat i Consum. Els llocs de treball oferts són els especificats a l'annex II.  
D'acord amb l'article 5 del Decret 50/1993, de 5 d'abril, del Consell de la Generalitat Valenciana, es reserven dos dels llocs de treball per a ser coberts pel sistema de promoció interna.   
Atès el nombre de llocs de treball oferts no és possible de fer la reserva de llocs pels qui tinguen la condició legal de personal amb discapacitat prevista a l'article 6 del Decret 50/1993, de 5 d'abril.  
Article tercer  
Les bases de l'annex I que regulen aquesta convocatòria s'ajusten a les aprovades pel Reial Decret 118/1991, de 25 de gener (BOE núm. 33, de 07.02.91), com a normes bàsiques i d'aplicació supletòria al personal estatutari del serveis de salut de les comunitats autònomes.   
València, 19 de setembre de 1994  
El conseller de Sanitat i Consum,  
JOAQUíN COLOMER SALA  
ANNEX I  
Bases  
1. Característiques generals  
1.1 Incompatibilitats: El personal que obtinga un lloc de treball en aquesta convocatòria no podrà comptabilitzar-ne l'exercici amb un segon lloc de treball, càrrec o activitat en el sector públic o privat, excepte en els supòsits que preveuen les disposicions en matèria d'incompatibilitats.  
1.2 Dedicació exclusiva: Els facultatius que obtinguen un lloc de treball en aquesta convocatòria per concurs de trasllats o concurs-oposició quedaran subjectes al règim de dedicació exclusiva en els termes que preveu la Llei 53/1984, Reial Decret 598/1985, els Decrets 60/1985 i 169/1990, de 15 d'octubre, del Consell de la Generalitat Valenciana per tenir assignats els llocs de treball el complement específic B.  
1.2 Retribucions: Els llocs de treball estan dotats amb les retribucions que determina el Reial Decret-Llei 3/1987, d'11 de setembre, en la quantitat fixada per al personal facultatiu dels serveis jerarquitzats de la Seguretat Social. Sense prejudici de les peculiaritats previstes per al personal que presta el seus serveis en els centres de transfusions.   
1.3 Règim jurídic: El personal que tinga un lloc de treball estarà subjecte al règim jurídic de l'Estatut Jurídic del Personal Mèdic de la Seguretat Social i la resta de normativa que els siga d'aplicació.  
2. Requisits dels aspirants  
2.1 Requisits específics per al concurs de trasllats  
2.1.1 Posseir la condició de personal estatutari fix de la categoria convocada, i que es trobe exercint o tinga reservat el lloc de treball de la categoria convocada en les institucions sanitàries de la Seguretat Social, siga quina siga l'administració de què en depèn. Igualment, el personal que es trobe en una situació diferent a la d'actiu procedent de llocs de treball d'aquestes institucions.   
2.1.2 a) Personal en actiu o amb reserva de lloc de treball. Haver pres possessió del lloc de treball amb un any d'antelació, com a mínim, a l'acabament del termini de presentació de les sol·licituds.  
b) Personal en situació diferent de la d'actiu i que no tinga reserva de lloc de treball. Tenir els requisits legals i reglamentaris per a incorporar-se al servei actiu l'últim dia del termini de presentació de sol·licituds.  
2.1.3 El concursants procedents d'una situació diferent de la d'actiu i sense reserva de lloc de treball, que obtinguen el seu ingrés a un lloc de treball amb caràcter provisional, han de participar en aquest concurs de trasllats obligatòriament.   
2.2 Requisits específics per al concurs-oposició  
2.2.1 Tenir la nacionalitat espanyola o, segons el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta dels estats membres de la Unió Europea, tenir la nacionalitat d'un país membre de la Unió Europea o la de qualsevol estat als que, segons els trasllats internacionals celebrats per la Comunitat Europea i ratificats per Espanya, s'aplique la lliure circulació de treballadors en els termes en què és definida en el tractat constitutiu de la Unió Europea.  
2.2.2 Tenir el títol de llicenciat o de doctor en medicina i cirurgia.  
2.2.3 Aptitud psico-física que s'acreditarà per reconeixement sistemàtic, una vegada tinga el lloc de treball. La presa de possessió queda supeditada a superar aquest requisit.  
2.2.4 No estar inhabilitat per a l'exercici professional o per a l'exercici de funcions públiques, ni separat mitjançant expedient disciplinari del servei de les administracions públiques o de la Seguretat Social. Si es tractés de nacionals de la resta d'estats membres de la Unió Europea, hauran d'acreditar que no es troben sotmesos a sanció disciplinària o condemna penal que impedesca, en el seu estat, l'accés a la funció pública.  
2.2.5 Ingressar en concepte de drets d'examen, la quantitat de 3.000 ptes, en qualsevol oficina de la CAM de la província on es faça la convocatòria, en el compte corrent i l'entitat bancària següent:  
- Caixa d'Estalvis del Mediterrani (CAM) núm. 640040/93. Oficina principal d'Alacant.   
2.3 Requisits específics per al torn restringit de promoció interna  
Els aspirants que concursen pel torn restringit de promoció interna hauran de ser personal estatutari fix o de plantilla, amb destinació en institucions sanitàries dependents de la Conselleria de Sanitat i Consum pertanyents a grups de classificació dels establerts a l'article 3r del Reial Decret-Llei 3/1987, d'11 de setembre, iguals o inferiors, que hagen completat dos anys de serveis amb lloc de treball en propietat abans de l'acabament del termini de presentació d'instàncies i que tinga els requisits generals i específics exigits en cada cas.   
2.4 Moment en què s'acrediten els requisits per a concursar  
Per a ser admès a les proves cal que els aspirants manifesten i declaren a la instància que tenen tots i cadascun dels requisits i condicions exigits, en la data d'acabament del termini assenyalat per a la presentació d'instàncies.  
Els requisits a què fan referència les bases 2.2.3 i 2.2.4, s'acreditaran pel concursant una vegada siga adjudicatari del lloc de treball i abans de la presa de possessió.  
No haver ingressat els drets d'examen abans de l'acabament del termini de presentació d'instàncies serà causa de la no admissió.  
La comprovació dels requisits de la base 2.1 es farà en el moment de concursar, per la qual cosa el concursant aportarà l'acreditació documental que compleix els requisits junt amb la instància.   
3. Sol·licituds  
3.1 Model  
Els qui desitgen participar en el concurs de trasllats i en el concurs-oposició hauran d'aportar l'oportuna sol·licitud d'acord amb el model que figura com a annex III. Només presentaran una única instància per a tots els llocs de treball de la convocatòria.  
3.2 Presentació  
Les sol·licituds, adreçades al director general del Servei Valencià de Salut correctament emplenades, es presentaran en les unitats de registre de les dependències administratives següents:  
- 03762 Alacant, c/ de Girona, 26  
- 03259 Alcoi, c/ d'Onofre Jordà, 21  
- 12272 Castelló, c/de l'Hort de Sogueros, 12  
- 46697 València, Gran via de Ferran el Catòlic, 74  
o mitjançant qualsevol de les formes previstes a la Llei de Règim Jurídic de les Administracions Públiques i del Procediment Administratiu Comú.  
3.3 Termini  
El termini de presentació d'instàncies serà d'un mes comptador des de l'endemà de la publicació d'aquesta convocatòria al Diari Oficial de la Generalitat Valenciana.  
3.4 Elecció de destinació  
Els qui concursen pel torn lliure del concurs-oposició, també concursaran, i de forma automàtica, als llocs de treball que no siguen adjudicats al concurs de trasllats, o que no siguen adjudicats en el concurs de promoció interna, s'acumularan a l'esmentat torn lliure. L'elecció de destinació es farà una vegada publicats els resultats del concurs-oposició, com s'especifica a la base 7, tot tenint en compte que els aprovats pel torn restringit de promoció interna tindran preferència sobre els del torn lliure per a escollir el lloc de treball.  
3.5 Exclusió per falsedat   
La consignació de dades falses en la instància o en la documentació aportada pels aspirants, serà sancionada amb l'exclusió del concurs o la pèrdua del lloc de treball, sense prejudici de les mesures legals que corresponga aplicar-hi.  
3.6 Domicili a efectes de les notificacions  
El domicili que figure en les instàncies es considera l'únic vàlid a efectes de notificació, i seran responsabilitat exclusiva del concursant les errades en la consignació i la comunicació a la Direcció General del Servei Valencià de Salut de qualsevol canvi de domicili.  
3.7 Aspirants discapacitats  
El tribunal establirà, per a les persones amb discapacitat que ho demanen, les adaptacions necessàries per a fer les proves. Per això, les persones interessades cal que formulen la petició corresponent en la sol·licitud. Aquestes adaptacions no han de canviar el caràcter de les proves, la finalitat de les quals és valorar-ne l'aptitud per a les funcions pròpies dels lloc de treball a què concursen.   
3.7 Aspirants per promoció interna  
Els aspirants sols podran participar en un dels dos sistemes d'accés assenyalats. L'opció de concursar pel torn restringit de promoció interna s'ha d'indicar a la sol·licitud de participació, a l'espai habilitat per a aquest efecte. Si el concursat no acompleix els requisits per a concursar per aquest torn, la sol·licitud es traslladarà automàticament al torn lliure. Els aspirants que concursen pel torn restringit de promoció interna no podran participar simultàniament pel torn lliure.  
4. Documents que cal aportar amb la instància  
4.1 Documentació acreditativa dels requisits  
Junt amb la instància els concursants hauran d'aportar els documents següents:  
- Fotocòpia del DNI  
- Rebut original o fotocòpia compulsada d'haver ingressat, en el compte corrent de l'entitat bancària que determina la base 2.2.5, la quantitat especificada en la convocatòria en concepte de drets d'examen. Quan la sol·licitud es faça per correu, l'ingrés podrà fer-se per gir postal o telegràfic, adjuntant a la instància el corresponent resguard acreditatiu.  
- Documentació acreditativa dels requisits específics  
Certificació que acredite complir els requisits especificats a la base 2.1 per als concursants del concurs de trasllats.  
- Acreditar la propietat del lloc de treball ocupat en propietat per al torn de promoció interna.  
Els aspirants per promoció interna han de presentar certificat del director de l'àrea d'Atenció Primària i Promoció de la Salut, del gerent, del director, del director de gestió i Afers Generals o de l'administrador de la institució sanitària, dependent de la Conselleria de Sanitat i Consum on preste els seus serveis, que acredite la condició de personal estatutari amb nomenament en propietat i dos anys d'antiguitat, en igual o inferior grup de classificació al del lloc de treball o categoria a què concursen.   
4.2 Documentació per al barem  
4.2.1 Mèrits per al concurs de trasllats  
Els concursants pel torn de trasllats, cal que aporten l'acreditació dels mèrits que al·leguen, davant la Direcció General del Servei Valencià de Salut, d'acord amb la base 7.1 i el barem, que figuren a l'annex VI i VII. El coneixement de Valencià s'acreditarà presentant els certificats, diplomes o títols homologats o lliurats per la Junta Qualificadora de Coneixements de Valencià.   
4.2.2 Mèrits per al concurs-oposició  
Els concursants a la fase de concurs-oposició, torn lliure o restringit de promoció interna, cal que aporten la documentació següent:  
- Historial professional  
En què consten els mèrits avaluables segons els barems dels annexos IV, V i VI i amb l'ordre establert.  
- Documentació acreditativa dels mèrits avaluables  
La documentació acreditativa dels mèrits que els concursants al·leguen davant el tribunal, d'acord amb els barems esmentats i amb l'ordre establert.   
4.3 Acreditació de la documentació presentada  
L'acreditació dels mèrits i requisits valorables hauran d'efectuar-se en document original, testimoni notarial o fotocòpia compulsada.  
Amb relació als treballs i publicacions científiques, se'n podrà aportar fotocòpia, sempre que s'especifique la ressenya de la publicació, en cas que es tracte d'aportacions a reunions científiques que no hagen estat publicades s'admetrà la certificació original o fotocòpia compulsada del centre o institució organitzadora.  
Els Tribunals sols podran valorar o sol·licitar aclariments sobre els mèrits al·legats pels concursants amb la instància. Si el requeriment no és atès, no es valorarà el mèrit corresponent. Igualment podran sol·licitar còpia traduïda, per traductor jurat, dels documents al·legats quan estiguen redactats en idiomes diferents als oficials de la Comunitat Valenciana.  
5. Admissió i exclusió dels aspirants  
5.1 Llista provisional d'admesos  
Acabat el termini de presentació d'instàncies, el director general del Servei Valencià de Salut publicarà una resolució la qual aprove la llista provisional dels aspirants admesos i exclosos on figurarà el nom i els cognoms dels concursants, indicant les causes de l'exclusió i el termini d'esmena.  
El concursants tindran un termini de deu dies hàbils comptadors des de l'endemà de la publicació de la resolució per a fer les esmenes o afegir els documents que hi manquen, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
5.2 Llista definitiva d'admesos  
Vistes les al·legacions i corregits els defectes, es publicarà la llista definitiva d'admesos i exclosos com la llista provisional.  
En aquesta resolució s'indicarà el lloc i la data de començament de les proves de la fase d'oposició.  
Contra la resolució de la Direcció General del Servei Valencià de Salut que aprove el llistat definitiu es podrà interposar els recursos especificats a la base 12 d'aquesta convocatòria.  
6. Tribunals   
6.1 Composició  
Els membres del tribunal del concurs de trasllats i del concurs-oposició, seran designats pel conseller de Sanitat i Consum, a proposta del director general del Servei Valencià de Salut, d'acord amb la disposició addicional tercera de l'Ordre de 22 de març de 1994.  
La llista dels seus membres serà publicada en el tauler d'anuncis dels serveis centrals de la Conselleria de Sanitat i Consum junt a la llista provisional d'admesos i exclosos. El tribunal estarà format per vuit membres titulars i els seus suplents, de la forma següent:  
- President: serà nomenat d'entre el personal que ocupe un lloc de treball de caràcter directiu en l'estructura de la Conselleria de Sanitat i Consum, a proposta del director general del Servei Valencià de Salut.  
Vocals:  
- Tres metges proposats pel director general del Servei Valencià de Salut i designats pel conseller de Sanitat i Consum.  
- Un metge designat per la Societat Científica d'Hematologia-hemoteràpia.  
- Un metge designat per la Comissió Nacional de l'especialitat d'Hematologia-hemoteràpia.  
- Un metge designat per les organitzacions sindicals, en els termes acordats en els pactes a què es refereix la Llei 9/1987, de 12 de juny.   
- Secretari: nomenat entre el personal fix, amb títol superior i funcions administratives, de la Conselleria de Sanitat i Consum, proposat pel director general del Servei Valencià de Salut. El secretari no tindrà vot pel que fa a la qualificació dels aspirants.  
6.2 Règim de funcionament del tribunal  
El tribunal ajustarà les seues actuacions al que preveu, per als òrgans col·legiats, l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
6.2.1 Quan no haja proposta de vocals per part de les organitzacions sindicals o de la comissió nacional, o de la societat científica, en un termini de 15 dies comptadors des de la sol·licitud, podran ser designats directament per l'autoritat que convoca.  
6.2.2 El tribunal tindrà la categoria primera de les assenyalades al decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei, i Ordre de 17 de febrer de 1986, la qual aplica l'anterior decret.  
6.2.3 El tribunal podrà disposar d'assessors especialistes per a totes o alguna de les proves, segons la convocatòria. Els assessors hauran de tenir la titulació acadèmica del mateix nivell o superior a l'exigida, tot limitant-se a l'exercici de les seues especialitats tècniques.  
6.3 Funcions del tribunal   
Els tribunals determinaran el contingut de les proves i la qualificació dels aspirants, tant en la fase d'oposició com en la de concurs, també adoptaran les mesures necessàries per al correcte desenvolupament de les proves selectives, d'acord amb el que estableix el Reial Decret 118/1991, de 25 de gener, i la convocatòria.  
Els criteris d'actuació dels tribunals han de fer-se públics abans de les proves.  
6.4 Abstenció i recusació  
Els membres del tribunal cal que s'abstinguen i podran ser recusats per les persones interessades quan concórreguen les circumstàncies previstes a l'article 28 i 29 de la Llei de Règim Jurídic de les Administracions Públiques i del Procediment Administratiu Comú. També s'han d'abstenir els qui hagen fet tasques de preparació d'aspirants en els 5 darrers anys del començament de les proves, excepte que estigueren vinculades a la formació oficial per a obtenir el títol pel qual concursa l'aspirant.  
6.5 Seu del tribunal  
A efectes de comunicacions i d'altres incidències, el tribunal tindrà la seua seu als serveis centrals de la Direcció General del Servei Valencià de Salut, c/ de Llúria, 19, 46271 València.  
7. Desenvolupament  
7.1 Concurs de trasllats  
7.1.1 L'adjudicació dels llocs de treball convocats en el concurs de trasllats es farà d'acord amb el barem de l'annex VI i VII.  
Vistes les places sol·licitades pels concursants, a més del personal de reingrés al servei actiu, sense admetre modificació de les sol·licituds i la retirada del concurs, atenent-ne l'ordre de preferència i els mèrits al·legats, s'aprovarà la resolució provisional del concurs i es farà pública als taulers d'anuncis de la seu central de la Conselleria de Sanitat i Consum.  
Les persones interessades tindran un termini de quinze dies hàbils comptadors des de l'endemà de la seua publicació, per a fer les reclamacions contra la resolució provisional.  
7.1.2 Les reclamacions contra la resolució provisional rebutjades o admeses per resolució definitiva que aprovarà l'autoritat que convoca i es publicarà al Diari Oficial de la Generalitat Valenciana.  
7.1.3 Si hi hagués empat en la puntuació total es resoldrà a favor de qui tinga el major temps de servei amb nomenament en propietat com a personal estatutari en un lloc de treball sanitari de la Seguretat Social. El còmput de serveis per al concurs de trasllats acabarà el dia de la publicació de la convocatòria del corresponent concurs de trasllats. En cas de continuar l'empat es resoldrà a favor de l'aspirant amb major puntuació en l'apartat 1 del barem de l'annex VII. En cas que l'empat continue seguirien la mateixa pauta respecte als apartats 2 i 3, i si fóra necessari en aqueix mateix ordre. Darrerament s'adjudicarà un lloc de treball a l'aspirant de major edat.  
7.1.4 Els qui no obtinguen un lloc de treball en aquest concurs es mantindran en la situació i destinació que ocupen, excepte els reingressats provisionalment que podran optar a una nova destinació provisional en algun dels llocs de treball que queden vacants com a conseqüència de la resolució del concurs o per passar a la situació d'excedència voluntària.  
7.1.5 Les destinacions adjudicades pel torn de trasllats seran irrenunciables.  
7.1.6 Feta la proposta d'adjudicació dels llocs de treball del concurs de trasllats els que quedaren vacants el tribunal els acumularà al concurs-oposició lliure.  
7.2 Fase de concurs-oposició  
El concurs-oposició tindrà dos fases: una d'oposició i una altra de concurs. La qualificació final serà la suma de les puntuacions de cada fase. Es desenrotllarà de la manera següent.  
7.2.1 Fase d'oposició  
- Anunci i contingut  
La fase d'oposició constarà d'un exercici amb dues parts:  
Primera part: consistirà en un examen de caràcter teòric sobre els temes del programa de l'annex VIII. Tindrà una puntuació de 0 a 31 punts.  
Segona part: consistirà a resoldre per escrit un supòsit pràctic sobre les matèries del programa de l'annex VIII. Es puntuarà de 0 a 31 punts.  
Quedarà eliminat l'aspirant que en algun dels apartats de l'exercici haja estat puntuat amb 0 punts.  
El lloc i la data del començament de l'exercici s'indicaran en la resolució que publica la llista definitiva d'admesos i exclosos.  
Els aspirants pel torn de promoció interna han de fer tots els exercicis de la fase d'oposició.  
El concursants seran convocats per als exercicis en crida única, quedaran fora de concurs els qui no hi compareguen.  
Els anuncis de la celebració de l'exercici es faran públics pel tribunal al tauler d'anuncis de la seu central de la Direcció General del Servei Valencià de Salut, amb cinc dies d'antelació, com a mínim, a la data de la prova.  
- Qualificació  
La puntuació màxima en la fase d'oposició, serà igual a la màxima del barem de la fase de concurs, és a dir, de 62 punts.  
La puntuació donada en cadascuna de les parts de què consta l'exercici als aspirants que superen la fase d'oposició la publicarà el tribunal al tauler d'anuncis de la seu central de la Direcció General del Servei Valencià de Salut.  
Acabades les proves selectives, el tribunal farà pública als taulers d'anuncis de la seu central de la Direcció General de la Servei Valencià de Salut, la llista d'aspirants aprovats per l'ordre de puntuació obtinguda. Podran superar la fase d'oposició un nombre superior d'aspirants al de llocs de treball convocats.  
7.2.2 Fase de concurs:  
En la fase de concurs es valoraran, segons el barem de l'annex IV, els mèrits directament relacionats amb el contingut del lloc de treball convocat i l'experiència professional en llocs de treball de personal sanitari. En cap cas la puntuació obtinguda en la fase de concurs podrà ser aplicada per a superar els exercicis de la fase d'oposició.  
Hi ha una puntuació addicional al barem de mèrits que consta com a annex VI, per coneixement de valencià, acreditat per la Junta Qualificadora de Coneixements de Valencià, d'acord amb l'article 30.1, apartat e), del Reial Decret 118/1991, de 25 de gener, del Ministeri de Sanitat i Consum.  
Només es valoraran els mèrits que tinguen les persones interessades l'últim dia del termini de presentació de sol·licituds i suficientment acreditats en la forma i termini establerts per la base 4.  
7.3 Qualificació final del concurs-oposició  
Acabades les proves selectives el tribunal publicarà, al tauler d'anuncis de la seu central de la Direcció General del Servei Valencià de Salut, la llista d'aspirants per ordre de puntuació obtinguda, que serà la puntuació del concurs més la puntuació de l'oposició.  
Els empats es resoldran a favor de l'aspirant que obtinga major puntuació a la fase d'oposició, si continua l'empat es resoldrà per la major puntuació obtinguda en la fase de concurs i d'oposició.   
L'esmentada relació serà elevada pel tribunal al director general del Servei Valencià de Salut.  
7.4 Adjudicació de places  
El director general del Servei Valencià de Salut farà pública al tauler d'anuncis de la seu central de la Direcció General del Servei Valencià de Salut, la resolució que aprova la llista de llocs de treball oferts als aspirants i el procediment perquè puguen optar-hi. Les vacants ofertes correspondran als llocs de treball bàsics de la categoria corresponent.  
El seleccionats pel sistema de promoció interna tindran preferència per a l'elecció de lloc de treball sobre els del sistema d'accés lliure.  
Les places s'adjudicaran entre els aspirants d'acord amb la sol·licitud, l'ordre de preferència i l'ordre de puntuació. Perdran els drets els aspirants que no sol·liciten el lloc de treball en termini i forma segons el que establirà la resolució del paràgraf anterior i els qui no obtinguen lloc de treball dels sol·licitats i aquells que per la puntuació del concurs-oposició, no els corresponga cap dels oferts. Només seran declarats aprovats en les proves selectives i nomenats els aspirants que obtinguen un lloc de treball.  
El director general del Servei Valencià de Salut publicarà al tauler d'anuncis de la seu central de la Direcció General del Servei Valencià de Salut, la llista d'aspirants aprovats i el lloc de treball que els ha tocat.  
7.5 Exclusió durant el concurs  
Si en qualsevol moment del procés de selecció el tribunal té coneixement que un aspirant no té la totalitat dels requisits exigits, li'n demanarà l'acreditació. L'aspirant haurà d'acreditar els requisits en el termini de deu dies hàbils següents a la notificació, si no ho fa en aquest termini, el tribunal proposarà l'exclusió de l'aspirant, tot indicant les inexactituds o falsedats formulades pel concursant al director general del Servei Valencià de Salut qui, després de verificar les inexactituds, dictarà resolució motivada excloent l'aspirant del concurs. Aquesta resolució podrà ser impugnada en la forma que estableix la base 12.  
8. Presentació de documents  
8.1 Concurs de trasllats  
Quan el personal que obtinga un lloc de treball ocupe un altre a la Seguretat Social en institucions sanitàries, dependents o no del Servei Valencià de Salut, la institució de destinació sol·licitarà a l'entitat gestora o a la institució d'origen l'expedient personal de l'aspirant seleccionat i queda obligat a acreditar la documentació que no hagués acreditat en ocupar el lloc de treball que tenia.  
8.2 Concurs-oposició  
El personal seleccionat en el concurs-oposició tindrà un termini de 20 dies naturals comptadors des de l'endemà de la publicació de la llista definitiva de resultats a què fa referència la base 7.4, per a presentar davant la Direcció General del Servei Valencià de Salut la documentació següent:  
a) Fotocòpia compulsada del DNI  
b) Fotocòpia reconeguda per un notari o altre funcionari que dóna fe del títol o del resguard de llicenciat, o de doctor en medicina i cirurgia.  
c) Declaració de no haver estat separat mitjançant expedient disciplinari de les administracions públiques o de la Seguretat Social, i de no incórrer en activitats incompatibles.  
d) Acreditar, mitjançant reconeixement sistemàtic, l'aptitud psico-física.  
e) Els aspirants amb discapacitat caldrà que presenten una certificació de la conselleria de Treball i Seguretat Social o òrgan competent d'altres comunitats autònomes, o de l'administració de l'Estat, que acredite aquesta condició i la seua capacitat per a exercir les tasques que corresponguen als llocs de treball d'aquesta convocatòria.  
8.3 Aquells qui dins del termini fixat, i tret dels casos de força major, no presenten la documentació no podran ser nomenats i en seran anul.lades totes les actuacions, sense perjudici de la responsabilitat en que puguen haver incorregut per falsetat en la instància. En aquest cas, la plaça s'inclourà entre les convocades en el procés selectiu següent.  
Els aspirants aprovats que tinguen la condició de personal fix de les administracions públiques o dels serveis de salut estaran exempts d'acreditar les condicions i requisits ja justificats per a obtenir el seu nomemanet anterior, i hauran de presentar certificació de l'organisme del qual depenguen, acreditant la seua condició i altres circunstàncies que consten en el seu expedient personal.  
8.4 Exclusió per no complir els requisits: Si un aspirant seleccionat no compleix algun dels requisits exigits en la convocatòria, el director general del Servei Valencià de Salut dictarà una resolució motivada en què declare la pèrdua dels drets al lloc de treball de què es tracte. Aquesta resolució podrà ser impugnada en la forma que determina la base 12.  
9. Publicació, nomenament i termini de presa de possessió  
9.1 Concurs de trasllats  
Ateses les reclamacions contra la resolució provisional seran rebutjades o admeses per resolució definitiva publicada al Diari Oficial de la Generalitat Valenciana.   
Les destinacions adjudicades seran irrenunciables.  
Els concursants que obtinguen un lloc de treball hauran de cessar en el que ocupen en el termini de tres dies hàbils següents a la publicació d'aquesta resolució. La presa de possessió del nou lloc de treball es farà dins dels tres dies següents al cessament si és de la mateixa localitat, en el termini de quinze dies si és de diferent localitat del mateix sector o àrea de salut, d'un mes si pertany a diferent localitat i sector o àrea de salut.   
Si l'adjudicació del lloc de treball suposés el reingrés al servei actiu, el termini de la presa de possessió serà d'un mes comptador des de la publicació de la resolució definitiva.  
Si les necessitats del servei ho permeten i a petició de la persona interessada, aquests terminis podran ser ajornats per un temps no superior a la meitat de la durada inicial. El termini de la presa de possessió o la pròrroga figurarà com a temps actiu, rebent-se el corresponents havers a càrrec del lloc de treball de destinació.  
Quan un concursant no prenga possessió del nou lloc de treball dins del termini o de la pròrroga s'entén que hi renuncia i causarà la baixa en la seua categoria com a personal estatutari, excepte per causes justificades i enteses com a tals, prèvia audiència de la persona interessada per la Direcció General del Servei Valencià de Salut. En aquest cas es deixarà sense cap efecte la baixa. La persona interessada s'haurà d'incorporar al nou lloc de treball en el moment que desapareguen les causes que la impossibilitaren.  
9.2 Concurs-oposició  
9.2.1 Acabat el termini per a la presentació de documents, s'acordarà el nomenament dels aspirants aprovats i es publicarà al Diari Oficial de la Generalitat Valenciana.  
9.2.2 Els aspirants que tinguen plaça disposaran d'un mes comptador des de l'endemà de la publicació de la resolució definitiva, per a incorporar-se a les seues destinacions i prendre'n possessió davant la gerència o direcció de l'hospital a què estiga adscrita la plaça. Perdran els seus drets els qui, sense causa justificada deixen passar el termini sense incorporar-s'hi.  
9.3 En el supòsit que en alguna de les places convocades no es pogués produir la incorporació del personal per trobar-se el centre de destinació en període de condicionament, obres, instal·lació d'equips i altres causes semblants, el termini de la presa de possessió no es comptabilitzarà fins que realment puga començar la prestació del servei, com a conseqüència no generarà drets econòmics ni qualsevol altre tipus de drets. Aquestes circumstàncies seran notificades a les persones interessades pel Servei Valencià de Salut. La durada d'aquesta situació no podrà excedir dels 6 mesos.  
10. Coneixement de valencià  
10.1 El coneixement de valencià s'acreditarà mitjançant certificat tramitat per la Junta Qualificadora de Coneixements de Valencià, tindrà una puntuació addicional per als aspirants d'acord amb la base 7.2.2.  
10.2 Els qui no acrediten el coneixement de Valencià es comprometran a fer els cursos de perfeccionament que s'organitzen.  
10.3 Els aspirants podran utilitzar, en les proves selectives escrites o orals, qualsevol dels dos idiomes oficials de la Comunitat valenciana.  
11. Publicitat  
Excepte en els casos que determinen una altra cosa, les publicacions de les diferents actuacions de la convocatòria es faran al tauler d'anuncis de la seu central de la Direcció General del Servei Valencià de Salut, comptant els terminis a partir de la data de la diligència d'exposició a l'esmentat taules d'anuncis. No obstant això, i a efectes d'informació als concursants es remetran còpies de les publicacions a les direccions territorials de la Conselleria de Sanitat i Consum d'Alacant, de Castelló i de València i la Gerència de l'àrea de Salut d'Alcoi. El tribunal podrà determinar la conveniència d'utilitzar altres mitjans, només d'informació.  
12. Recursos  
Aquesta convocatòria, les seues bases i tots els actes administratius que siguen dictats en la seua execució pel director general del Servei Valencià de Salut, podran ser impugnats per les persones interessades, després de la preceptiva comunicació a la Direcció General del Servei Valencià de Salut, mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'acte recorregut (art. 110.3 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú i l'article 58.1 de la Llei de la Jurisdicció Administrativa).  
Contra les resolucions i actes de tràmit dictats pel Tribunal que ha de jutjar el concurs, podrà interposar-se recurs ordinari en el termini d'un mes davant el director per a la Gestió del Personal, fent ús de l'Ordre de 22 de març de 1994, de la Conselleria de Sanitat i Consum, (article 107 i 114 de la Llei de Règim Jurídic de les Administracions Públiques i del Procediment Administratiu Comú). Tot allò sense prejudici que s'utilitze qualsevol altre recurs que per al seu dret estime convenient.  
ANNEX II  
Llocs de treball oferts  
Concurs de trasllats  
Destinació N de llocs  
Centre de Transfusions de València 2  
Centre de Transfusions de Castelló 1  
Concurs-oposició  
Destinació N de llocs  
Centre de Transfusions de València 2  
Centre de Transfusions d'Alacant 2  
ANNEX IV  
 Barem per a llocs de metge d'equip mòbil  
1. Formació acadèmica  
1.1 Estudis de llicenciat  
- Per cada matrícula d'honor: 4 punts  
- Per cada excel·lent (no es puntuarà si s'obté en l'assignatura de matrícula d'honor): 3 punts  
- Per cada notable: 2 punts  
- Per cada aprovat: 1 punt  
Observacions:  
a) El total de punts es dividirà pel nombre d'assignatures avaluades, s'expressarà el quocient amb els dos primers decimals.  
b) No es valoraran: religió, idiomes, ètica, formació política i educació física.  
c) La puntuació màxima d'aquest apartat és de 4 punts.   
1.2 Estudis de doctorat  
1.2.1 Per haver fet els cursos de doctorat complets d'acord amb el sistema vigent amb anterioritat al Reial Decret 185/1985, de 23 de gener: 4 punts.  
1.2.1 Per haver fet el programa de doctorat complet (crèdits i reconeixement de suficiència investigadora) d'acord amb el Reial Decret 185/1985, de 23 de gener: 1 punts.  
En la certificació acadèmica personal constarà que la persona interessada ha completat totalment aquests estudis.  
Els apartats 1.2.1 i 1.2.2 són excloents entre ells.  
1.3 Grau de doctor  
1.3.1 Grau de doctor: 2 punts  
1.3.2 Sobresalient o cum laude: 3 punts  
1.3.3 Premi extraordinari: 4 punts  
Observacions:  
a) Els apartats 1.3.1, 1.3.2 i 1.3.3 són excloents entre ells.  
2. Formació postgraduada   
2.1 Titulats superiors que hagen acomplert el període complet de formació com a resident en qualsevol especialitat amb certificat MIR: 8 punts.  
2.2 Formació com a especialista en centres acreditats per a la docència, un mínim de 2 anys. 4 punts.  
2.3 Màster en Salut Pública o Administració Sanitària donada a la universitat, escola nacional de sanitat o centres pertanyents o reconeguts per les diferents comunitats autònomes: 1 punt.  
2.4 Titulació màster de l'especialitat d'Hematologia-hemoteràpia/anàlisis clíniques tramitada per la universitat o centre acreditat: 4 punts.  
Assistència a cursos sobre temes relacionats amb l'especialitat d'Hematologia/anàlisis clíniques donats per l'IVESP, universitats, organismes públics o centres acreditats:  
- Curs amb una durada entre 15 i 49 h: 0,25 punts  
- Curs amb una durada entre 50 i 99 h: 0,50 punts  
- Curs amb una durada igual o superior a 100 h: 1 punt  
La puntuació màxima per a l'apartat 2.4 no excedirà de 8 punts.  
3. Serveis prestats  
3.1 Per cada mes de serveis prestats en propietat, com a interí, contractat o eventual, metge de medicina general, facultatiu d'atenció primària, metge inspector, facultatiu especialista de districte de serveis jerarquitzats en institucions sanitàries gestionades per entitats gestores de la Seguretat Social, o en institucions amb programa acreditat per a la docència per la corresponent comissió nacional, o en institucions sanitàries d'un país estranger fets segons conveni o acords d'assistència sanitària amb el país estranger, i que l'exercici haja estat autoritzat al facultatiu pel Ministeri de Sanitat i Consum 0,1 punts  
3.2 Per cada mes de serveis prestats en propietat com a interí, contractat o eventual, com a facultatiu especialista en Hematologia/ anàlisis clíniques en institucions sanitàries gestionades o administrades per entitats gestores de la Seguretat Social, o en institucions sanitàries d'un país estranger fets segons conveni o acord d'assistència sanitària amb el país estranger, i que l'exercici de l'activitat haja estat autoritzat al facultatiu pel Ministeri de Sanitat i Consum: 0,2 punts.  
Observacions:  
a) La puntuació màxima de l'apartat 3.1: 6 punts.  
b) La puntuació màxima de l'apartat 3.2: 8 punts.  
3.3 Per haver obtingut per concurs-oposició un lloc de treball de metge adjunt o facultatiu especialista en institucions sanitàries gestionades o administrades per entitats gestores de la Seguretat Social, o en institucions amb programa acreditat per a la docència per la corresponent comissió nacional, o en institucions sanitàries d'un país estranger fets segons conveni o acords d'assistència sanitària amb el país estranger, i que l'exercici de l'activitat haja estat autoritzat al facultatiu pel Ministeri de Sanitat i Consum: 4 punts.  
3.4 Per haver obtingut en les condicions de l'apartat 3.3 un lloc de treball de cap de secció: 5 punts.  
3.5 Per haver obtingut en les condicions de l'apartat 3.3 plaça de cap de servei: 6 punts.  
3.6 Professor titular de la universitat en qualsevol especialitat de medicina, farmàcia, o estomatologia: 6 punts.  
3.7 Catedràtic de la universitat en qualsevol especialitat de medicina, farmàcia, o estomatologia: 7 punts.  
Observacions:  
Les puntuacions dels apartats 3.1 i 3.7 són excloents entre si.  
4. Altres mèrits  
4.1 Per treballs científics i d'investigació publicats relacionats amb l'especialitat d'hematologia o amb les funcions i característiques dels llocs de treball del concurs, màxim: 3 punts.  
4.2 Per aportacions a reunions científiques sobre els mateixos continguts, màxim. 1 punt  
4.3 Facultatiu o metge de medicina general amb lloc de treball en propietat per haver exercit serveis en exclusivitat en les administracions públiques fent funcions d'ordenació, planificació i gestió sanitària. Per cada mes: 0,1 punts.  
4.4 Professor associat en ciències de salut en hospitals amb un conveni específic amb la universitat i amb un programa de docència pregraduada per cada any 0,25 punts, màxim 1 punt  
4.5 Assistència a cursos d'una durada igual o superior a 40 h lectives sobre temes relacionats amb l'administració i gestió de serveis sanitaris, impartit per l'IVESP, universitat, organismes públics o centres acreditats. Per cada curs: 0,1 punts   
4.6 Per haver complert 1 any com a component de les comissions de control de qualitat acreditades d'institucions sanitàries aportant-ne certificació del director.   
Per cada any 0,1 punts  
Observacions:  
a) L'apartat 4.3 tindrà una puntuació màxima 2 punts  
b) L'apartat 4.5 tindrà una puntuació màxima 1 punt  
c) L'apartat 4.6 tindrà una puntuació màxima 1 punt  
ANNEX V  
Barem de mèrits per al torn de promoció interna   
I. Contingut funcional (màxim 7 punts)  
a) Per un lloc de treball en propietat en la categoria d'igual grup de classificació dins de qualsevol dels estatuts de personal de les institucions sanitàries de la Seguretat Social: 7 punts.  
b) Per un lloc de treball en propietat en la categoria de classificació immediata inferior de qualsevol dels estatuts de personal d'institucions sanitàries de la Seguretat Social: 5 punts.  
c) Per plaça en propietat en la categoria de grup de classificació de qualsevol dels estatuts de personal d'institucions sanitàries de la Seguretat Social: 2,5 punts.  
II. Serveis prestats (màxim 3 punts) per a totes les categories  
Per mes complet de serveis prestats en propietat en la plaça de procedència, màxim 3 punts: 0,05 punts.  
III. Exercici de llocs directius (màxim 2,5 punts)  
a) Exercici de llocs directius (gerent, director i sotsdirector) en àrees d'atenció primària i especialitzada de les institucions sanitàries de la Conselleria de Sanitat i Consum: 2,5 punts.  
b) Exercici de llocs directius no inclosos en l'apartat anterior en les àrees d'atenció primària i especialitzada de les institucions sanitàries de la Conselleria de Sanitat i Consum: 2 punts.  
Només es valorarà aquest punt si l'exercici del lloc directiu ha estat igual o superior a sis mesos, excloent els lloc provisionals.  
La puntuació d'aquest apartat pel que fa a càrrecs directius serà excloent amb l'apartat 4.3 del barem general.  
Es podrà assignar la valoració per més d'un subapartat encara que, la puntuació total d'aquest punt mai excedirà de 2,5 punts.  
ANNEX VI  
Barem de mèrits per coneixement de valencià  
El coneixement de valencià es valorarà d'acord amb el certificat tramitat o acreditat per la Junta Qualificadora de Coneixements de Valencià.  
1. Certificat de coneixements orals: 0,5 punts  
2. Certificat de grau elemental: 1 punts  
3. Certificat de grau mitjà: 1,5 punts  
4. Certificat de grau superior: 2 punts  
No es valorarà el certificat imprescindible per a la consecució d'un altre nivell superior que s'al·legue com a mèrit.  
ANNEX VII  
Barem de mèrits avaluables per al concurs de trasllats  
1. Per cada mes complet de serveis amb nomenament en propietat en la plaça de la mateixa denominació que la sol·licitada: 1 punt.  
2. Per cada mes complet de serveis previs a l'adquisició de la plaça en propietat de la mateixa denominació que la sol·licitada: 0,5 punts.  
3. Per cada mes complet de serveis prestats en l'administració pública sanitària i no recollit en els apartats anterior que resulte computable a efectes d'antiguitat segons les disposicions vigents: 0,25 punts.  
ANNEX VIII  
Temari  
1. La Llei General de Sanitat (I). Objectiu i estructura de la llei. àmbit d'aplicació. El sistema de salut: principis generals. Actuacions sanitàries. Salut mental. Salut laboral. Intervenció pública en la relació amb la salut individual i la col·lectiva. Infraccions i sancions.  
2. La Llei General de Sanitat (II). Competències de les administracions públiques en matèria de sanitat. Estructura del sistema sanitari públic. La coordinació general sanitària. Finançament del sistema sanitari públic.  
3. Competències de la Generalitat Valenciana en matèria de sanitat. La Conselleria de Sanitat i Consum: estructura i competències. La Direcció General del Servei Valencià de Salut. Competències. Funcions. Òrgans superiors. Òrgans de gestió dels serveis centrals.  
4. L'atenció primària i promoció de la salut a la Comunitat Valenciana. Conceptes bàsics. Organització. Reconversió del model tradicional al nou model d'atenció primària.  
5. L'assistència especialitzada a la Comunitat Valenciana. Organització i funcions. Estructura, organització i funcionament dels hospitals. Els centres d'especialitats. Reconversió del model tradicional al nou model d'assistència especialitzada.  
6. El personal al servei de les institucions sanitàries de la Conselleria de Sanitat i Consum. Estatut jurídic del personal sanitari. àmbit d'aplicació. Classificació del personal. Situacions. Drets i deures del personal estatutari de la Seguretat Social. Règim disciplinari.  
7. Legislació de la Generalitat Valenciana sobre el Centre de Transfusions. Decret 174/1985, de 28 d'octubre, sobre la creació del Centre de Transfusions de la Comunitat Valenciana. Decret 173/1986, de 29 de desembre, sobre la regulació del règim de personal. Decret 81/1989, de 30 de maig, del Consell de la Generalitat Valenciana, sobre adscripció al Servei Valencià de Salut dels serveis i funcions del Centre de Transfusions de la Comunitat Valenciana. Ordre de 14 de desembre de 1990, de la Conselleria de Sanitat i Consum, la qual crea el banc d'òrgans i teixits en el Centre de Transfusions de la Comunitat Valenciana.  
8. Legislació espanyola sobre hemoteràpia.  
9. Recomanacions del Consell d'Europa i AABB en matèria de transfusions de sang.  
10. Promoció de la donació. Tècniques de màrqueting i comunicació. Relació amb els mitjans de comunicació social.  
11. Estudis dels recursos materials i humans adreçats a la promoció i extracció de sang.  
12. Metodologia de l'estudi dels costos.  
13. Atenció al donant.  
14. Reaccions adverses del donant i el seu tractament.  
15. Metodologia del control de qualitat en el procès de la hemodonació.  
16. Tractament de la informació en els centres de transfusió.  
17. Malalties transmeses per la transfusió.  
18. Preparació, fraccionament i conservació de la sang i els seus derivats. Substàncies de conservació i recipients.  
19. Hemafèresi. Autotransfusió.  
20. Volèmia i circulació de la sang. Transtorns hemodinàmics.  
21. Components de la sang. Morfologia i fisiologia dels elements cèl·lulars. Plasma sanguini.  
22. Antígens, anticossos, complement i resposta immune. Test de l'antiglobulina.  
23. Sistema ABO  
24. Sistema Rh.  
25. Altres sistemes de grups sanguinis.  
26. Transfusions de sang i derivats. Diferents indicacions. Reaccions adverses de la transfusions.  
27. Història de la transfusió.